ROMANIA 
JUDETUL  NEAMT
COMUNA  ION  CREANGA 
PRIMAR


DISPOZITIE
Nr. 157 din 24.07.2026
privind aprobarea Regulamentului privind organizarea evidenţei, circuitul 
documentelor şi folosirea sigiliilor şi ştampilelor, precum și casarea acestora, la nivelul autorităților administrației publice locale ale comunei Ion Creangă, județul Neamț
 
      Analizând temeiurile  juridice :
-Legea Arhivelor Naţionale nr.16/1996, cu modificările și completările ulterioare; 
-Ordonanţa Guvernului nr. 27/2002 privind reglementarea activităţii de soluţionare a petiţiilor, cu modificările și completările ulterioare;
- Legea nr.544/2001 privind liberul acces la informaţiile de interes public, cu modificările și completările ulterioare; 
-Hotărârea Guvernului nr.123/2002 pentru aprobarea Normelor metodologice de aplicare a Legii nr. 544/2001; 
- Legea nr.75/1994 privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice, cu modificările și completările ulterioare;  
                 Tinand  seama  de  prevederile  :
  -H.C.L nr. 31 din 18.06.2026 privind aprobarea Regulamentului de organizare și funcționare al aparatului de specialitate al Primarului comunei Ion Creanga, județul Neamț
- H.C.L nr. 23 din 15.04.2026 privind reorganizarea aparatului de specialitate al Primarului comunei  Ion Creangă, judetul Neamt , aprobarea Organigramei și a Statului de funcții .
-Dispozitia nr. 140 din 02.07.2026 privind  aprobarea  Regulamentului  de  Organizarea  Interioară aplicabil functionarilor publici si personalului contractual din cadrul aparatului de specialitate al Primarului comunei Ion Creanga, jud. Neamț
                  Luând act de:
   -Referatul  nr. 8312 din 24.07.2026 privind necesitatea emiterii unui Regulament privind organizarea evidenţei, circuitul documentelor şi folosirea sigiliilor şi ştampilelor, precum și casarea acestora, la nivelul autorităților administrației publice locale ale comunei Ion Creangă, județul Neamț
    În temeiul prevederilor art.155 alin (1) lit ,,e” , art.196 alin (1) lit ,,b” ,  art.197 alin (4) și alin (5), art.198 alin (1) si alin (2) si art. 243 alin (1) lit ,, a ” din OUG nr.57/2019 privind Codul administrativ, cu modificările şi completările ulterioare, 
    Primarul comunei Ion Creangă, judetul Neamț, 
 
DISPUNE: 
             Art.1.Se aprobă Regulamentul privind organizarea evidenţei, circuitul documentelor şi folosirea sigiliilor şi ştampilelor, precum și casarea acestora, la nivelul autorităților administrației publice locale ale comunei Ion Creangă, județul Neamț, conform anexei, care face parte integrantă din prezenta dispoziţie. 
              Art.2.Prezenta dispozitie poate fi atacată la instanță în conditiile Legii contenciosului administrativ nr.554/2004, cu modificarile si completarile ulterioare. 
                         Art.3 Secretarul  general al  UAT va  inainta  prezenta  institutiilor , autoritatilor  si persoanelor  interesate . 

                                PRIMAR                                                                                    Avizat ptr. Legalitate
                    Dumitru – Dorin TABACARIU                                                  SECRETAR  GENERAL UAT
                                                                                                         Mihaela  NITA
      
Anexa la Dispoziția primarului nr. 157 din 24.07.2026 
 
Regulament privind organizarea evidenţei, circuitul documentelor 
şi folosirea sigiliilor şi ştampilelor, precum și casarea acestora,  la nivelul autorităților administrației publice locale ale comunei  Ion Creangă , județul Neamț
Cap. I. Dispoziţii generale 
Art.1 (1) Actele oficiale intră şi ies de la autoritatile administratiei publice locale UAT – Comuna Ion Creangă (primarie, primar, consiliul local) prin poşta clasică, poşta specială, poşta electronică, curier sau prin fax şi se depun pentru înregistrare la Registratura generală sau la compartimentele indicate în prezentul regulament.
 (2)În cadrul aparatului de specialitate al primarului se conduce un REGISTRU DE EVIDENTA GENERALA, in care se inregistreaza la inceputul fiecarui an, prin grija functionarilor responsabili, următoarele registre cu caracter general: 
a) Registrul de evidenţă a cererilor privind accesul la informaţiile de interes public; 
b) Registrul de evidenţă al actelor normative intocmite potrivit Legii nr.52/2003; 
c)  Registrul de evidenţă a petiţiilor ; 
d) Registrul de evidenţă a autorizatiilor de acces la informaţiilor clasificate, registru evidenta informatii secrete de serviciu, registru evidenta informatii clasificate multiplicate, registru unic informatii secrete, condica de predare-primire a documentelor clasificate, care se conduc şi se păstrează de către funcţionarul de securitate şi nu constituie obiectul prezentului regulament; 
e) Registrul de audienţe primar si registru de audiente viceprimar; 
f) Registrul riscurilor, in materie de control managerial intern; 
g) Registrul unic de control. 
h)         Condica corespondenta posta. 
(3)Înregistrarea actelor în registrele prevăzute se realizează de funcţionarii desemnaţi, cu atributii specifice prevazute in fisa postului. 
(4)Potrivit legislaţiei în vigoare, aparatul de specialitate al primarului conduce următoarele evidenţe speciale, inregistrate in registratura generala anual:
   - Registrul Unic de intrare- ieșire al  instituției , registratura  generala ( registru electronic) cu  acces  pentru  toate  compartimentele  institutiei .
· Registru de evidenta a sigiliilor si stampilelor, sub coordonarea secretarul general al comunei, 
· Registrul de evidenţă a hotărârilor consiliului local se conduce şi se păstrează de catre secretarul general al comunei( registru electronic); 
· Registrul de evidenţă a dispoziţiilor primarului comunei Ion Creangă se conduce şi se păstrează de secretarul general al comunei( registru electronic); 
· Registrul declaraţiilor de avere pentru alesii locali (primar, viceprimar) şi consilierii locali, al  funcţionarilor publici si personalului contractual de conducere se conduce şi se păstrează de persoana desemnată și responsabilă cu astfel de atribuții, conform dispoziției emise de primar; 
· Registrul declaraţiilor de interese pentru alesii locali (primar, viceprimar) şi consilierii locali, al funcţionarilor publici si personalului contractual de conducere se conduce şi se păstrează de persoana desemnată și responsabilă cu astfel de atribuții, conform dispoziției emise de primar;
- Registrul control financiar preventiv se conduce şi se păstrează de Serviciul financiar contabil; 
· Registrul de eliberare a titlurilor de proprietate, se conduce şi se păstrează de secretar general,
· Registrul atestate de producator, se conduce şi se păstrează de Compartimentul Registru agricol;
·  Registrul de evidenţă a succesiunilor se conduce ți se păstreaza de catre secretar general; 
· Registrul de inregistrare a contractelor de arenda se conduce de catre secretarul general al comunei, se intocmeste şi se păstrează la Compartimentul Registru agricol; 
· Registrul de inregistrare a contractelor cu titlu gratuit (comodat) ;
· Registrul privind inregistrarea  notificarilor , ( Legea nr. 17/ 2014 ), se intocmeste şi se păstrează la Compartimentul Registru agricol; 
· Registrul de evidentă a ofertelor de vânzare , ( Legea nr. 17/ 2014 ), se intocmeste şi se păstrează la Compartimentul Registru agricol; 
· Registrul ptr inregistrarea  comunicarilor  de acceptare  PF  si PJ. ( Legea nr. 17/ 2014 ), se intocmeste şi se păstrează la Compartimentul Registru agricol; 
· Registrul de evidenta intrari-iesiri unitati arhivistice se intocmeste şi se păstrează la Compartimentul arhivă al comunei ; 
· Registrul al actelor cu termen, se intocmeste şi se păstrează de secretar general ( Judecatoria) ;  
           -Registrul de evidenta a contractelor de concesiune se intocmeste şi se păstrează de Compartimentul  administrarea  domeniului public si privat ; 
-Registrul candidaturii/ ofertelor se intocmeste şi se păstrează de Compartimentul  administrarea  domeniului public si privat ; 
· Registrul activităților privind controlul managerial intern se intocmeste şi se păstrează de  persoana responsabilă cu controlul managerial intern ( electronic) ,
· Registrul indicatorilor privind controlul managerial intern se intocmeste şi se păstrează de persoana responsabilă cu controlul managerial intern ( electronic) ,
· Registrul unic de control al institutiei se intocmeste şi se păstrează de secretarul general al comunei; 
· Registrul evidenta  a mijloacelor de transport  supuse / inmatriculării/ înregistrarii , persoane  fizice si personae juridice se intocmeste şi se păstrează de compartimentul impozite si taxe locale; 
· Registrul de evidenta a autorizatiilor  de construire/ desfiintare se intocmeste şi se păstrează de persoana desemnată prin dispoziția primarului; 
· Registrul de evidenta a certificatelor de urbanism se intocmeste şi se păstrează de persoana desemnată prin dispoziția primarului; 
· Registrul inventar se intocmeste şi se păstrează de compartimentul contabilitate; 
· Registrul actelor  de notariat ptr inregistrarea de copii legalizate a actelor de stare civila  pentru desfasurarea lucrarilor de cadastru sistematic 
 (5) În activitatea aparatului de specialitate a primarului se mai conduc şi alte evidenţe care nu presupun o înregistrare şi atribuirea unui număr sub care să circule documentul, cum sunt: 
· Registrul indemnizatie crestere copii, se conduce şi se păstrează de Compartimentul de asistenta sociala, alocații, indemnizații; 
· Registrul alocatie de stat, se conduce şi se păstrează de Compartimentul de asistenta sociala, alocații, indemnizații; 
· Registrul  Venit Minim de Incluziune , se conduce şi se păstrează de Compartimentul de asistenta sociala, alocații, indemnizații; 
· Registrul spijin financiar ptr nou- născuți, se conduce şi se păstrează de Compartimentul de asistenta sociala, alocații, indemnizații; 
· Registrul  tichete de grădiniță, se conduce şi se păstrează de Compartimentul de asistenta sociala, alocații, indemnizații; 
· Registrul   ajutor de încalzire , se conduce şi se păstrează de Compartimentul de asistenta sociala, alocații, indemnizații; 
· Registrul  copiilor  aflați în situatii de risc, se conduce şi se păstrează de Compartimentul de asistenta sociala, alocații, indemnizații; 
· Registrul  card- legitimație  handicap, se conduce şi se păstrează de Compartimentul de asistenta sociala, alocații, indemnizații; 
· Registrul  monitorizare minori încadrați în grad de handicap , se conduce şi se păstrează de Compartimentul de asistenta sociala, alocații, indemnizații; 
· Registrul intrare-iesire documente compartiment stare civila, se conduce şi se păstrează de ofițereul de stare civila delegat; 
· Registrul evidenta certificate de nastere, se conduce şi se păstrează de ofiterul de stare civila delegat; 
· Registrul evidenta certificate de casatorie, se conduce şi se păstrează de ofiterul de stare civila delegat; 
· Registrul evidenta certificate de deces, se conduce şi se păstrează de ofiterul de stare civila delegat; 
· Condica de repartizare a documentelor se conduce de primarul comunei și se intocmeste de Comaprtimentul Registratură  și Relații cu publicul; 
· REVISAL (registru electronic ) se intocmeste și se ține de Compartimentul Resurse-Umane, salarizare; 
· Registrul functionarilor publici ( registru electronic) se intocmeste și se ține de Compartimentul ResurseUmane, salarizare; 
 
Cap. II. Primirea, înregistrarea şi repartizarea corespondenţei 
Art.2 (1) Înregistrarea, evidenţa şi urmărirea circulaţiei actelor în cadrul Primariei comunei  Ion Creanga se face prin registre, de către funcţionarii de la registratura, ce fac parte din Compartimentul Registratură și relaţii cu publicul, precum şi de către funcţionarii de la alte compartimente care au atribuţii în acest sens. 
(2) Toate actele intrate/ieşite în şi din sediul autoritatii administratiei publice locale prin poştă, curier, fax şi e-mail se predau pentru înregistrare la Registratura generală. 
(3) Deschiderea şi repartizarea actelor adresate primarului, viceprimarului sau secretarului general cu menţiunea “Strict personal”, “Personal”, “Strict confidenţial” sau “Confidenţial” se face numai de aceştia. În aceste cazuri, funcţionarul de la Registratură aplică parafa cu numărul de înregistrare pe plic urmând ca, după restituire, să completeze în Registrul de intrare – ieşire datele necesare. 
Art.3 
(1) Pe fiecare act intrat se aplică în colţul din dreapta, sus, parafa de înregistrare cu numărul şi data înregistrării.
 (2) Actele create din oficiu se înregistrează numai după semnarea lor, conform prevederilor prezentului regulament. 
(3) În cazul unor erori de înregistrare se taie peste înregistrarea eronată (nu se şterge, nu se acoperă cu fluid corector) şi se face o nouă înregistrare, corectarea fiind atestată de cel care a făcut-o cu indicarea numelui/prenumelui şi semnătură. 
Art.4 
Actele adresate greşit se înregistrează şi se transmit, cu adresă de înaintare, autorităţilor şi instituţiilor publice competente pentru rezolvare, dacă se cunosc, ori se restituie şi se comunică, cu privire la greşita adresare, emitentului sau petiţionarului, după caz. 
Art.5 
(1) În cazul în care într-un document nu se menţionează adresa emitentului, respectiv a petiţionarului, se păstrează plicul care se anexează documentului, dacă acesta conţine adresa respectivă. 
(2) Dacă lipsesc anexele ce sunt menţionate în actul intrat, funcţionarul de la Registratură care l-a primit face menţiune despre aceasta. 
Art.6 
(1) Documentele care se referă la aceeaşi problemă se conexează, cronologic, la primul document înregistrat, făcându-se menţiunea în Registrul de intrare – ieşire “conexat la nr. …” 
(2) Documentele expediate ca răspuns vor primi numărul de înregistrare al documentelor intrate la care se răspunde. 
(3) Documentele create şi expediate din oficiu sau cele întocmite pentru uz intern se înregistrează după semnarea lor de către cei competenţi, ca documente ieşite, completându-se coloanele adecvate din Registrul de intrare – ieşire. 
Art.7 După înregistrare corespondenţa se transmite, prin grija compartimentului secretariat, persoanelor responsabile conform competenţelor reglementate prin Regulamentul de organizare şi funcţionare al aparatului de specialitate, precum şi prin alte acte, in conditiile legii. 
Art.8 
(1) Funcţionarul de la compartimentul relatii cu publicul după repartizarea în Registrul de intrare – ieşire, preda corespondenţa prin condică, sub semnătură, funcţionarilor nominalizaţi, conform rezoluţiilor, pentru rezolvare. 
(2) Funcţionarii responsabili cu evidenţa şi circulaţia actelor au obligaţia să sesizeze despre existenţa unei corespondenţe urgente. 
(3) Corespondenţa repartizată greşit unor compartimente din cadrul autoritatilor locale se restituie, pentru modificarea rezoluţiei, respectiv repartizarea prin registru, conform rezoluţiei modificate şi prin condica de evidenţă de la compartimentul de specialitate. 
(4) În cazul corespondenţei a cărei soluţionare necesită consultarea sau colaborarea mai multor compartimente de specialitate, aceasta se rezolvă prin colaborarea directă între funcţionarii nominalizaţi, conform rezoluţiilor şefului ierarhic. Dacă acelaşi act a fost transmis în copie şi altor compartimente, responsabilitatea organizării soluţionării revine funcţionarului, compartimentului care a primit originalul. 
(5) Compartimentele independente ţin evidenţa actelor intrate, ieşite şi create în registrul propriu, urmărind repartizarea acestora pe funcţionarii nominalizaţi pentru rezolvare şi în programul electronic. 
(6) Funcţionarul căruia i s-a încredinţat sarcina rezolvării unei corespondenţe este obligat să verifice exactitatea numerelor de înregistrare a actelor, existenţa anexelor, unde este cazul, având obligaţia să urmărească rezolvarea în termen a acesteia, expedierea şi clasarea la dosar, conform nomenclatorului arhivistic şi a dispoziţiilor prezentului regulament. 
(7) În cazul pierderii unui act persoana vinovată va înştiinţa şeful ierarhic, care va lua măsurile necesare pentru reconstituirea lui, potrivit legii. Actul reconstituit va purta numărul de înregistrare al actului pierdut şi viza şefului compartimentului de specialitate căruia i s-a repartizat spre rezolvare. 
Cap. III. Rezolvarea, semnarea şi expedierea corespondenţei 
Art.9 
(1) Termenul general de rezolvare a corespondenţei este cel prevăzut de Ordonanţa Guvernului nr. 27/2002 privind reglementarea activităţii de soluţionare a petiţiilor, aprobată şi modificată prin Legea nr. 233/2002. 
(2)  Termenul special de rezolvare al corespondenţei este prevăzut de actele normative în materie, în funcţie de obiectul de reglementare. 
Art.10 
(1) La formularea răspunsului unei corespondenţe sau la crearea unor documente conţinutul acestora trebuie să fie concis, complet şi la obiect, iar tehnoredactarea să respecte regulile de scriere şi aşezarea estetică a conţinutului în pagină. 
(2) Corespondenţa sau orice document creat şi prezentat spre semnare va cuprinde: 
a) la antet: denumirea autorităţii, adresa, nr. de telefon, nr. fax, e-mail, nr. de înregistrare, data şi eventual indicativul dosarului; 
b) la subsolul paginii, si numai pe exemplarul de arhivă: întocmit (numele şi prenumele celui care l-a întocmit), verificat: şef (numele şi prenumele), nr. exemplare, nr. anexe. 
(3) Funcţionarii care au întocmit actele şi şefii ierarhici ai acestora vor semna pe exemplarul de arhivă iar, în cazul absenţei acestora, înlocuitorii lor, în subsolul paginii, înainte ca actul să fie prezentat spre semnare celor competenţi. 
(4) Documentele create pentru uz intern vor cuprinde: 
a) în partea stângă sus a paginii: „denumirea autorităţii, compartimentul, nr. înregistrare, data şi indicativul dosarului”; 
b) în partea dreaptă sus a paginii „Se aproba/primar/Nume şi prenume”. 
(5) Documentele pentru uz intern vor fi semnate şeful compartimentului, iar la subsolul paginii de funcţionarul care a întocmit documentul. 
Art. 11 
[bookmark: _GoBack](1) Referatele de aprobare ale proiectelor de acte normative, care urmează a fi supuse spre aprobarea Guvernului Romaniei ori Consiliului local , se semnează de primarul comunei. 
Art. 12 Corespondenţa adresată direct Parlamentului, Preşedinţiei, Guvernului, ministerelor şi celorlalte autorităţi şi instituţii publice centrale, consiliilor judeţene, instituţiilor prefectului va fi semnată de primar, dacă legea nu dispune altfel. 
Art. 13 Corespondenţa cu regiile autonome, societăţi comerciale, instituţii şi servicii publice, cu alte persoane fizice sau juridice va fi semnată de către primar. 
Art. 14 
Documentele privind analiza şi cercetarea petiţiilor vor fi semnate de către persoana care a primit petiţia spre rezolvare. Răspunsul către petent va fi semnat de către primar si secretarul general al comunei. 
Art. 15 
Corespondenţa având la bază formulare tipizate care prevăd anumite semnături, se va semna de către persoanele având funcţiile prevăzute în acestea. 
Art. 16 
Viceprimarul şi secretarul general al comunei, în exercitarea atribuţiilor ce le revin, pot face comunicări şi invitaţii care vor purta numai semnătura acestora, în domeniile în care au delegate competenţe in conditiile legii. 
Art. 17 
(1) Referatele de aprobare pentru proiectele de hotărâri iniţiate şi promovate de primar vor fi semnate de către primar. 
(2) În cazul proiectelor de hotărâri iniţiate şi promovate de către consilieri, referatele de aprobare vor fi semnate de către consilierul/consilierii iniţiatori.
 Art. 18 
Rapoartele de specialitate ale compartimentelor de specilaitate care susţin proiectele de hotărâri vor fi semnate de către cel care l-a intocmit. 
Art. 19 
Referatele, rapoartele şi informările care se prezintă consiliului local vor fi semnate de către primar, viceprimar sau secretar general, în funcţie de domeniul de coordonare şi de către şeful compartimentului după caz, iar la subsolul paginii de către persoana care le-a întocmit . 
Art. 20 
Proiectele de dispoziţie ale primarului vor fi însoţite de referate de susţinere semnate de către persoana care le-a intocmit. 
Art. 21 (1) Contractele comerciale, civile, administrative, convenţiile şi protocoalele de colaborare şi de parteneriat vor fi semnate de către primar, responsabilul cu controlul financiar preventiv, cel care le-a intocmit din cadrul compartimentului de specialitate , respective din domeniul in care se incheie contractul. 
Art. 22 
(1) Documentele proiectelor finanţate din fonduri externe, vor fi semnate, după caz, şi de următorii membri ai unităţilor de implementare, după cum urmează: 
a) managerii de proiect semnează orice documente realizate în cadrul proiectelor conform solicitării finanţatorilor; 
b) responsabilii financiari semnează documentele justificative solicitate în vederea validării cheltuielilor eligibile şi efectuarea plăţilor; 
(3) Ştampilele se aplica şi pe semnăturile membrilor unităţilor de implementare a proiectelor prevăzute la alin.(1) din prezentul articol. 
Art. 23 
Situaţiile întocmite de aparatul de specialitate al primarului (state de plată, state de personal, diverse situaţii statistice privind contribuţiile la bugetul de stat şi la bugetul asigurărilor sociale şi de sănătate aferente salariaţilor etc.) vor fi semnate de functionarul din cadrul compartimentul financiar contabil. 
Art. 24 
(1) Adeverinţele care atestă virarea contribuţiei la asigurările sociale şi asigurările de sănătate, calitatea de salariat şi veniturile realizate în vederea obţinerii unor credite vor fi semnate de functionarul din cadrul compartimentul financiar contabil si primar. 
Art. 25 
(1) Transmiterea corespondenţei în format electronic se face de persoana care a întocmit-o numai după semnarea acesteia şi după înregistrarea în Registrul de intrare – ieşire sau în registrul special, după caz, conform dispoziţiilor prezentului regulament. 
(2) Postarea documentelor pe site-ul propriu se face după aprobarea de către primar, iar responsabilitatea privind informaţiile furnizate revine persoanei care a întocmit documentul. 
(3) Este interzisă expedierea de mesaje oficiale, care nu au corespondent pe suport de hârtie, cu semnăturile celor în drept. 
Art. 26 
(1) Extrasele şi copiile de pe documentele originale din arhiva institutiei vor purta obligatoriu ştampila „pentru conformitate cu originalul” şi semnătura secretarului general. 
(2) Copiile de pe dispoziţiile primarului şi hotărârile consiliului local vor fi semnate de către funcţionarul ce elibereaza actul şi vor avea aplicată obligatoriu ştampila „pentru conformitate cu originalul”. 
Art.27 
Deplasările în interesul serviciului în judeţ, cu autoturismul proprietate personală, precum şi deplasările în afara judeţului în interes de serviciu se aprobă în toate cazurile de către primar. 
Art. 28 
(1) Cererea de plecare în concediu de odihnă se avizeaza de compartimentul financiar contabil si se aproba de primar. 
(2) Biletele de voie în interes personal si in interes de serviciu pentru învoire si munca de teren, în timpul serviciului, vor fi semnate de către primar . 
Art. 29 
(1) În lipsa titularilor posturilor la orice nivel, corespondenţa se semnează de înlocuitorii acestora, conform fişei postului sau a dispoziţiei primarului emisă în acest sens. 
(2) Când se semnează „pentru” în locul titularului semnăturii se va folosi următoarea formulă: 
„p. primar ” 
„Numele şi prenumele celui care semnează” „Funcţia” 
(3) Nu se admite ca pe acte, corespondenţă şi alte documente să existe două semnături „pentru”, obligatoriu ca cel puţin una să fie a titularului. 
Art. 30 
(1) După semnarea corespondenţei de către persoanele competente, funcţionarul căruia i s-a repartizat spre rezolvare, pregăteşte corespondenţa pentru expediere şi o predă persoanei care răspunde de evidenţa corespondenţei la nivelul registraturii pentru a opera în Registrul de intrare – ieşire expedierea acesteia. 
(2) Funcţionarul căruia i s-a repartizat spre rezolvare o corespondenţă are obligaţia de a urmări expedierea acesteia şi de a informa persoana care ţine evidenţa actelor compartimentului independent asupra modului de rezolvare, în vederea operării în Registrul de intrare – ieşire şi clasării corespondenţei rezolvate, conform nomenclatorului arhivistic. 
(3) Este interzisă clasarea la dosar a corespondenţei nerezolvate. Se recomandă păstrarea acesteia în mape cu menţiunea: „Corespondenţă în curs de rezolvare” sau „Corespondenţă în aşteptare”. 
Art. 31 
(1) Corespondenţa se expediază, de regulă, prin poştă sau curier, prin Registratura generală, funcţionarul cu atribuţii. 
(2) Expedierea corespondenţei prin poşta specială se face de către persoana care conduce evidenţa,  pentru această corespondenţă. 
(3) Expedierea corespondenţei prin fax se face de către persoanele care au atribuţii cu privire la rezolvarea acesteia. 
(4) Corespondenţa poate fi predată direct destinatarului sau delegatului acestuia, situaţie în care pe exemplarul de arhivă se va semna de primire cu indicarea numelui, prenumelui, a calităţii persoanei care preia actul şi data. 
(5) Expedierea corespondenţei prin poşta electronică (e-mail) se face respectând dispoziţiile prezentului regulament cu obligaţia funcţionarului care a făcut expedierea de a face demersurile necesare pentru dovedirea comunicarii actului. 
(6) Expedierea răspunsului la corespondenţa intrată se face folosind numărul de înregistrare la intrarea documentului. 
(7) Exemplarul de arhivă a actului expediat se va înapoia compartimentului, respectiv persoanei care l-a întocmit, care îl clasează la dosar, conform nomenclatorului arhivistic. 
(8) Expedierea corespondenţei se face înscriindu-se atât pe corespondenţă, cât şi pe plic denumirea completă a persoanei fizice sau juridice şi nu iniţialele, numărul de înregistrare şi adresa completă (inclusiv codul poştal).
(9)  Predarea corespondenţei la Registratura generală pentru expediere prin poştă se face zilnic până la ora 12:00. 
Cap. IV. Folosirea şi păstrarea sigiliului cu stema României şi a ştampilelor 
Art. 32 
(1) Sigiliul cu stema României cu mentiunea ,,ROMÂNIA-JUDEŢUL NEAMT-COM. ION CREANGA CONSILIUL LOCAL”, se pastreaza, la secretarul general al comunei,  si se aplica pe actele ce emană de la Consiliul local si anume: 
–hotărârile Consiliului local; 
-procesele verbale de sedinta ale Consiliului local și Minutele ședințelor; 
-avizele comisiilor Consiliul local; 
-acorduri, conventii si acte de asociere cu alte autoritati publice locale, judetene sau operatori economici din tara si strainatate, diverse alte acte emanate de Consiliul local. 
 (2) Sigiliul cu stema României ce au mentiunea ,,ROMÂNIA-JUDEŢUL NEAMȚ-COM. ION CREANGĂ- PRIMAR” , primul exemplar, se pastreaza de primarul comunei si se aplica pe actele ce emana de la primar si anume: 
· dispozitiile emise de primar; 
· autorizatiile si certificatele prevazute de lege, emise de primar; 
· avizele şi acordurile date de primar; 
(3)Sigiliul cu stema României cu mentiunea ,,ROMÂNIA – COMUNA ION CREANGA– JUDEŢUL NEAMȚ – STARE CIVILĂ”, se pastreaza de compartimentul stare civila, urmand ca aplicarea acesteia pe actele de stare civila sa cada in sarcina functionarului din cadrul compartimentului mentionat, ce a semnat de primire in registrul de evidenta a sigiliilor si stampilelor sau inlocuitorul acestuia. 
(4)Toate celelalte stampile, in formele prevazute de registrul de evidenta si inregistrare a stampilelor, se conduc, se pastrează şi se aplică pe documentele specifice, prevăzute de lege, de functionarii care au semnat de primire in registrul de evidenta a sigiliilor si stampilelor sau inlocuitorii acestora. 
(5) Persoanelor desemnate pentru folosirea şi păstrarea sigiliilor şi ştampilelor, răspund de securitatea acestora, precum şi aplicarea lor numai pe categoriile de documente menţionate, in conditiile legii. 
(6) Sigiliile şi ştampilele se vor înregistra într-o evidenta speciala – registrul de evidenta a sigiliilor si stampilelor, numerotat, snuruit si sigilat, ce se va inregistra anual, potrivit prezentului regulament, in registrul de evidenta generala.
(7)  (10) Registrul de evidenta a sigiliilor si stampilelor va cuprinde: nr. crt., data înregistrării (inventarierii), felul si forma sigiliului/stampilei (prin aplicare), cine le pastrează/funcţia, data şi motivul scoaterii din uz.
(8)  În cazul absentei de la locul de munca a functionarilor care au semnat pentru folosirea şi păstrarea sigiliilor şi ştampilelor, inlocuitorii acestora, desemnati in conditiile regulamentului de organizare si functionare de catre primarul comunei, raspund pentru folosirea şi păstrarea sigiliilor şi ştampilelor, de securitatea acestora, precum şi aplicarea lor numai pe categoriile de documente menţionate, in conditiile legii. 
 
Cap. V. Distrugerea sigiliilor și stampilelor scoase din uz. Comisia de casare 
Art. 33. 
(1) Distrugerea sigiliilor și ștampilelor din cauciuc scoase din uz se va face de către Comisia de casare, ce se constituie în următoarea componență:  
- secretar general al comunei;  
             - consilier  control financiar preventiv;  
– consilier /referent impozite  si  taxe locale ;  
- consilier cu atribuțiile delegate de stare civilă ;  
– consilier  cu atribuții de registratură și relații cu publicul:  
(2) Distrugerea se va face după aprobarea de către Comisia de selecționare care funcționează în cadrul Primăriei comunei  Ion Creanga și cu avizul prealabil al Direcției Județene a Arhivelor Naționale Neamt,  
(3) Comisia de casare va proceda la distrugerea sigiliilor și a ștampilelor din cauciuc, prin incinerare, întocmind în acest sens un proces – verbal.  
Art. 34.- Funcționarul public cu atribuții de resurse umane și salarizare va completa fișele posturilor persoanelor desemnate cu pastrarea şi utilizarea sigiliilor, ştampilelor şi parafelor, conform prevederilor prezentei dispoziții.  
Cap. VI. Dispoziţii finale 
Art. 35 
(1) Funcţionarii publici şi personalul contractual din aparatul de specialitate au obligaţia păstrării confidenţialităţii asupra faptelor, informaţiilor sau documentelor de care iau cunoştinţă în exercitarea atribuţiilor ce le revin, atât pentru corespondenţa ce o primesc în lucru, cât pentru documentele ce le creează. 
Art. 36 
Întregul personal din cadrul autoritatilor administratiei publice locale este obligat să cunoască, să respecte şi să aplice prevederile prezentului regulament. Nerespectarea acestuia constituie abatere disciplinară şi se sancţionează în condiţiile legii.
 Art. 37 
Prezentul regulament se completează, în mod corespunzător, cu prevederile ce rezultă din actele normative din domeniu. 

 
 
 
 
 
 
 
 
